b"\n_START_ARTICLE_\nTyrrell 025\n_START_PARAGRAPH_\nTyrrell 025 oli Harvey Postlethwaiten suunnittelema auto, jolla Tyrrell-talli kilpaili Formula 1 -kaudella 1997. Sit\xc3\xa4 ajoivat Mika Salo, joka oli tallissa kolmatta kautta, ja Jos Verstappen, joka siirtyi talliin Footworkilta._NEWLINE_025 oli kehitetty versio edelt\xc3\xa4neen kauden 024-autosta. Siin\xc3\xa4 oli Fordin V8-moottorit vanhojen Yamaha V10:n sijasta luotettavuuden lis\xc3\xa4\xc3\xa4miseksi. T\xc3\xa4m\xc3\xa4n takia autossa ei kuitenkaan ollut niin paljon tehoa, kuin muiden V10:j\xc3\xa4 k\xc3\xa4ytt\xc3\xa4neiden autoissa._NEWLINE_Kausi oli tallille melkoinen pettymys. Auton rungon tasapaino oli hyv\xc3\xa4, kuljettajat olivat nopeita ja taktiikat hyvi\xc3\xa4, mutta koska muiden autot olivat my\xc3\xb6s hyvi\xc3\xa4, joutui Tyrrell taistelemaan Minardi-tallin kanssa. Turhautumista tuotti se tosiasia, ett\xc3\xa4 autojen raaka nopeus oli l\xc3\xa4hemp\xc3\xa4n\xc3\xa4 k\xc3\xa4rkiautojen nopeutta kuin kaudella 1996, mutta silti autot olivat kauempana k\xc3\xa4rke\xc3\xa4 niin l\xc3\xa4ht\xc3\xb6ruuduissa kuin lopputuloksissakin._NEWLINE_Ainoat pisteet, jotka kauden aika saavutti, tulivat Salon viidennest\xc3\xa4 sijasta Monacon Grand Prix'sta, huolimatta siit\xc3\xa4, ett\xc3\xa4 h\xc3\xa4nen etusiipens\xc3\xa4 oli vaurioitunut. N\xc3\xa4m\xc3\xa4 j\xc3\xa4iv\xc3\xa4t Tyrrellin viimeisiksi pisteiksi, sill\xc3\xa4 Ken Tyrrell myi tallinsa ennen kautta 1998._NEWLINE_Talli sijoittui valmistajien MM-sarjassa kymmenenneksi kahdella MM-pisteell\xc3\xa4."